section_heading: Životopis
paragraph_text: Saul Bellow rođen je 10. lipnja 1915. kao Solomon Bellows u Lachineu, predgrađu Montréala. Njegovi roditelji bili su židovski doseljenici iz ruskog grada Petrograda. Odrastao je u Chicagu, kamo se njegova obitelj preselila kad mu je bilo 9 godina, u zajednici koja je usred dinamike modernog velegrada sačuvala tradicionalne etničke osobine. Odjeci takve mladosti djeluju na junake njegovih romana. On je pripovjedač s jakim smislom za smiješno čiji likovi nastoje svoju nesigurnost i potištenost prevladati smionim naporom da se otvore prema životnim mogućnostima. Bellow je dvije godine studirao na sveučilištu University of Chicago, a nakon toga je prešao na Northwestern University, gdje je diplomirao antropologiju. Predavao je na Sveučilištu u Minnesoti, Newyorškom sveučilištu, Sveučilištu Princeton, Sveučilištu Chicaga, koledžu Bard i Bostonskom sveučilištu. 1993. je iz Chicaga preselio u Brookline u Massachusettsu, gdje je 2005. umro u dobi od 89 godina. Pokopan je na židovskom groblju u Brattleborou u Vermontu.